Българска агенция по безопасност на храните (БАБХ) започва проверки в детските кухни майки и училищни столови бюфети, както и всички обекти, регистрирани по Закона за храните, на територията на училищата. Проверките са във връзка с началото на новата учебна година и се провеждат на територията на цялата страна. Целта е да се гарантира качеството и безопасността на храните, които децата и учениците консумират.\nИнспекторите проверяват произхода и правилното съхранение на суровини и храни, сроковете на съхранение и дали се спазват изискванията за предоставяне на информация за храните на потребителите и правилното им етикетиране. На стриктен контрол е подложено прилагането на Наредба № 8 за специфичните изисквания към безопасността и качеството на храните, предлагани на децата. По време на инспекциите се следи и за спазването на противоепидемичните мерки от персонала, зает с приготвянето и предлагането на храни в обектите за хранене на територията на училищата, съгласно Указанията към бизнес операторите, стопанисващи обекти за обществено хранене и обекти за търговия с храни по прилагане на противоепидемичните мерки във връзка с COVID-19.\nПри установяване на несъответствие ще бъдат предприети действия, съгласно действащото законодателство. При необходимост и по преценка на проверяващите инспектори ще бъдат вземани проби за лабораторно изпитване, които да се изследват в лаборатории, съгласно съществуващото разпределение. Масовите проверки ще продължат до 30.09.2020 година, включително. След тази дата обектите подлежат на официален контрол, който БАБХ извършва непрекъснато.\n14.09.2020 10:45 14.09.2020 10:45\nБългария БАБХбюфетдетски кухнипроверкистол\nУсловна присъда и глоба получиха двама инспектори от Агенцията по храните в Бургас за вземане на подкуп


секрет от гърдите след кърмене :: BG-Mamma\nсекрет от гърдите след кърмене\n19 юли 2008, 08:45 ч.\nЗдравейте, Д-р Мазнейкова! Родих секцио преди година и половина, кърмата ми слезе след няколко часа и кърмих детето си четири месеца. Но и до сега излиза от гърдите ми подобна на коластра течност с белезникав цвят и без мирис. Моля за мнението Ви. Благодаря!\nЗдравейте!Това е често срещано състояние,но за да се изключат патологични промени е добре да се направи консултация с мамолог.


гр. София, Витоша 11 май\nгр. София, Фондови жилища 11 май\nгр. София, Илинден 10 май\nРъкавици латексови бели\nРъкавици с Мики Маус\nгр. Хасково, Поройни 10 май\nгр. София, Малинова долина 10 май\nВелики Велико т Всички дамски Всички област Дамски за Елегантни Естествен Естествена За бургас Използвани


Иновации и политика – пресечните точки | Bloombergtv.bg\nИновации и политика – пресечните точки\nТодор Галев, Център за изследване на демокрацията, Бизнес старт, 24.03.2017\n24 март 2017 | 08:25\nБългария, за съжаление, е сред скромните иноватори в ЕС. Това се дължи преди всичко на разпокъсаната политика за иновации, която през последните 20 и повече години се прави на парче. Много рядко има целенасочени и дългосрочни действия, които да са комплексни и да показват една визия за развитие на иновациите в страната.\nТова каза в „Бизнес старт“ с водещ Велко Каменов Тодор Галев от Центъра за изследване на демокрацията. Темата в тази част на предаването – иновациите у нас, държавните политики, свързани с тях и мястото им в предизборните платформи на политическите сили.\n„Със сигурност поне големите партии, които имат някакъв шанс да влязат в парламент или поне да прескочат бариерата от 1%, обръщат сериозно внимание на проблемите с иновациите, политиката за иновации, наука и образование. От обща гледна точка може да изведе един постоянен елемент във всички платформи. Той е, че се обръща повече внимание на сферата на науката и образованието, отколкото на чисто икономическите сфери или държавното управление като такова, предоставящо една по-добра и по-ефективна бизнес среда. Нещата са свързани (двата аспекта – наука и образование от една страна и икономика от друга – бел.ред.) и ние се радваме, че има желание. Което, разбира се, не значи, че заявеното желание означава, че нещата ще се случат“, заяви още той.\n„Почти никоя от политическите сили не заявява сериозни намерения да стимулира иновациите именно в икономиката, въпреки че има заложени и такива цели. Но цялостният анализ показва, че се залага преди всичко на наука и образование и увеличаване на финансирането на тези две области. Единствената област в икономиката е подобряването на съществуващите такива или създаването на нови финансови инструменти и данъчни облекчения за различни целеви групи“, допълни Галев.


Икономическият бум в САЩ не достига до работниците – Барикада\nИкономическият бум в САЩ не достига до работниците\nНай-голямата световна икономика се развива добре, но положителните тенденции не се отразяват на заплащането на средностатистическия работник. Едно от обясненията за това е нарастващата сила на работодателите\nБАРИКАДА 26 февруари 2018\nВече спокойно бихме могли да заявим, че икономиката на САЩ преживява бум. Собствениците на малки фирми го твърдят – индексът на икономическото доверие на Националната федерация на независимите бизнеси достига рекордно високи нива. Оптимистичните изводи от подобен тип анкети все още не са потвърдени от твърдата статистика, макар че тези данни също изглеждат добре. Бизнес инвестициите като дял от БВП вече почти достигат нивата отпреди рецесията. Безработицата спада до нива, виждани последно по време на предкризисния бум през 2006-2007 г., а създаването на нови работни места също върви със стабилно високи темпове.\nС други думи е време да спрем да наричаме състоянието на най-голямата икономика в света възстановяване и да започнем да го наричаме бум. Това е добра новина за президента Доналд Тръмп, който ще може да използва тези добри времена като аргумент да бъде преизбран за втори мандат през 2020 г. – макар че е съмнително до каква степен неговите политики се отразяват реално на икономиката.\nЕдин важен икономически индикатор обаче остава обезпокоително потиснат – заплатите. На повърхностно ниво ръстът на заплащането изглежда стабилен – през януари средното почасово възнаграждение в САЩ е нараснало с 2.9% на годишна база. Но в същия период потребителските цени са нараснaли с 2.1 на сто. С други думи, реалното почасово възнаграждение е нараснало само с 0.8% – по-малко от половината от темпа на растеж на цялостната икономика.\nДори това увеличение не стига до всички. Според изследването на федерацията на независимите бизнеси, около 31% от работодателите са почнали да плащат на работниците си повече, като тези данни също не включват корекция спрямо инфлацията. Тъй като през повечето време е положителна, заплатите обичайно отбелязват ежегоден ръст. Това обаче не означава, че покупателната сила на работниците реално се увеличава.\nПо отношение на реалния ръст на заплащането, 2017 г. не е била кой знае колко добра, особено за работниците в производството и тези на по-ниски позиции. Тяхното заплащане е нараснало едва с 0.186%. При всички групи работници повишението също не е впечатляващо – 0.394%. За сравнение през 2009 г., преди страната да бъде застигната от рецесия, реалните заплати са нараснали с над 3 процента.\nРеален ръст на заплащането в САЩ. Сиво: средно ниво за всички работници. Синьо: работници в производството и тези на ненадзорни длъжности Източник: Bloomberg\nНай-голямото повишение в следкризисния период е от 2015 г., когато сривът в цените на петрола държеше инфлацията ниска. Сега инфлацията се връща до по-нормални нива, но заплатите в доларово отношение не растат по-бързо – което означава, че работниците получават по-незначително повишаване на възнагражденията. Към края на 2017 г. дори се наблюдава спад на средния реален седмичен доход на работниците.\nКакво се случва? Защо ниската безработица, стабилните бизнес инвестиции и нарастващото икономическо доверие не водят до по-бързо повишаване на реалните заплати? Основната икономическа теория за търсенето и предлагането предполага, че когато пазарът на труда се затяга, реалните заплати трябва да растат. Така че защо тази теория, с която започва всеки курс по икономика, не работи?\nЕдна от възможните причини е това, че работодателите стават все по-силни. Публикувано в края на миналата година изследване на икономистите Хосе Азар, Йоана Маринеску и Маршъл Щайнбаум констатира, че нарастващата концентрация на пазара на труда – намаляващият брой работодатели, конкуриращи се за работната ръка – е довела до потискане на заплащането. Проучване на друг екип икономисти, публикувано няколко месеца след първото, достига до същите изводи.\nИкономическата теория гласи, че когато има само шепа работодатели, моделът на търсене и предлагане спира да работи, и големите компании започват да поддържат заплатите под нивата, които един конкурентен пазар би осигурил. Тази теория също така предвижда, че налагането на минимална заплата чрез закон няма да доведе до ръст на безработицата – което се потвърждава и от изследванията на редица икономисти.\nВъзможно е и ниската безработица да намалява производителността на работниците. Когато има масови съкращения, служителите обикновено работят по-усилено в опит да запазят работните си места. Когато обаче икономиката достигне състояние на пълна заетост, натискът върху работещите намалява. Няма абсолютна корелация между продуктивността на труда и заплатите, но се наблюдава известна зависимост.\nТрето възможно обяснение е, че след дълга и силна рецесия, работодателите са предпазливи. Много рядко се стига до номинално понижение на заплатите. Работодателите знаят, че ако дадат на работниците си повишение, няма да могат да го отнемат, ако икономическият бум се окаже краткотраен. С оглед на опита от “изгубеното десетилетие” компаниите може би искат първо да са сигурни, че добрите времена наистина са се върнали.\nТака че съществуват различни обяснения за стагнацията на заплатите, като някои включват злонамереност, а други – не. Без съмнение мнозина икономисти в момента се трудят, за да обяснят какво всъщност се случва. Но едно нещо е сигурно – ако икономическият растеж не се трансформира в по-високо заплащане за средностатистическия американски работник, за много хора този бум ще си остане безсъдържателен.\nЕтикети: заплати заплащане икономически растеж Минимална работна заплата световна икономическа криза\nBloomberg: По-силните профсъюзи могат да са много ... Нищо освен синдикатите не е успявало да спре отслабването на позициите на работниците\nЗащо работниците губят от капиталистите?... Автоматизацията, глобализацията и монополите намаляват делът от богатството, оставащ в ръцете на работещите и облагодетелстват собствениците на капитал...\nПо-високото минимално заплащане ще е от полза за т... Когато трудът е по-скъп, бизнесът инвестира повече в машини, които освобождават хората за по-стойностна работа\nКейнсианската икономика отново е на мода... Макроикономистите трябва да са по-смирени и внимателни в работата си, която е силно повлияна от социални тенденции и политически пристрастия...\nТеорията на Милтън Фридман остава в миналото... Икономистите вярваха на неговата идея, че потребителите не реагират на временни промени в приходите си. Това се оказа погрешно


8 народни средства против настинки | Simptomi.bg\n»8 народни средства против настинки\nОсновното оръжие, с което разполагаме в борбата с настинките, кашлицата и грипа, е собствената ни имунна система, и често ни съветват да избягваме антибиотиците. Подходящо алтернативно лечение идва от природата.\nТака че, що се отнася до домашните лекарства, е добре да се съсредоточите върху съставки, които наистина са ефективни в борбата с респираторните инфекции. По-долу са дадени някои от най-полезните природни средства, които облекчават симптомите на грип и настинка и укрепват имунната система.\nНай-мощният природен антибиотик, чесънът е истински супергерой в борбата срещу вируси и бактерии. Има силен противовъзпалителен ефект и освобождава дихателните пътища поради много силния си аромат. За да бъде ефектът на чесъна напълно засилен, яжте го суров, заедно с няколко зеленчука, пълни с витамини, като домати, цвекло, броколи и моркови.\nВнимавайте обаче, ако имате чувствителен стомах, защото твърде много чесън може да ви създаде дискомфорт. Освен това, ако обикновено имате ниско кръвно налягане, имайте предвид, че чесънът има хипотензивни свойства и може да понижи още повече кръвното Ви налягане, което може да доведе до слабост и световъртеж.\nДжинджифилът е друго мощно лекарство, което природата ни осигурява със своите антивирусни и противовъзпалителни свойства, но също така и с факта, че подпомага храносмилателния процес. Също така чрез редовна консумация на джинджифил можете да укрепите имунната си система. Въпреки че може да се яде като такъв, джинджифилът може да се използва и под формата на чай, в комбинация с лимон и мед, или като допълнителна съставка за пилешка супа например. Джинджифиловият прах е отлична подправка за салати и печени ястия.\nНа първо място, важно е да запомните, че зеленият чай се препоръчва, независимо дали сте с настинка или не. Зеленият чай е богат на антиоксиданти, необходими за правилното функциониране на имунната система. В случай на настинка е идеално да консумирате колкото се може повече течности, включително зелен чай, но е много важно да мислите за това лекарство като такова, което по-скоро предотвратява настинките и други състояния. По-силна алтернатива на зеления чай е матча на прах, който също е богат на антиоксиданти и катехин, особено ефективна съставка в борбата срещу диабета и рака.\n4. Мед, прополис, пчелно млечице\nМедът съдържа витамини, минерали, но също така и активни ензими, протеини и въглехидрати, които гарантират неговите противовъзпалителни, антибактериални и антиалергични свойства. Както на зеления чай, той трябва да се разглежда като начин за укрепване на организма и предотвратяване на заболявания.\nПрополисът се нарича още „руски пеницилин“, поради способността му се бори с гъбичките, вирусите и бактериите, така че трябва да се има предвид в случай на настинка и по-специално при тези, които често страдат от раздразнено гърло. Но най-доброто лечение за пчелите е пчелното млечице, коктейл от витамини (A, B, C, D и E), здравословни мастни киселини и сяра. Пчелното млечице трябва да се държи през цялото време в хладилника и да се консумира ежедневно в малки количества. Можете да правите годишен лек с пчелно млечице, за предпочитане през студения сезон,\nЗнаете ли, че магданозът съдържа повече витамин С от лимона? Тъй като е лесно да се интегрира във всяко ястие, било то салата, супа или яхния, магданозът може да бъде вашият съюзник номер 1 в борбата с настинките. В допълнение към богатия прием на витамин С, магданозът е богат и на мощни антиоксиданти. Можете да го използвате с увереност и с превантивна роля, като го консумирате възможно най-често. Ефективен начин за ядене на много магданоз е арабска салата, наречена табуле.\nЗа ананаса различни изследвания казват, че той е пет пъти по-ефективен от традиционния сироп за кашлица. Ананасът съдържа бромелаин, храносмилателен ензим с противовъзпалителни свойства. Освен това сокът от ананас успокоява болката в гърлото и ускорява отстраняването на слузта.\nОсвен това ананасът е ефективен съюзник в борбата с бронхит, астма и пневмония. Можете да го консумирате като такъв, след като сте го измили добре и сте го обелили, но и под формата на сок. Препоръчително е да се спрете на свежата версия, а не на запазената, въпреки че е по-удобна. Ако нямате време обаче, можете да изберете вариант на консервиран ананас без добавена захар.\nЖивовлякът - по-точно листата на това растение - може да се похвали с богато съдържание на аукубин и флавоноиди, които му придават отхрачващо, омекотяващо и в същото време противовъзпалително и антимикробно действие. В допълнение, флавоноидите се борят с оксидативния стрес, укривайки и укрепвайки имунната система.\nНакратко, всичко, от което се нуждаете, за да се възстановите от настинка, ларингит или фарингит, особено ако симптомите включват лека кашлица, може да бъде намерено в препарат на основата на живовляк. Живовляк може да се прилага под формата на прах след хранене, инфузия, гаргара или сироп, в зависимост от състоянието.\nСъщо така за повишаване на имунитета можете да опитате лечение с лайка. Лайката е богата на флавоноиди и терпеноиди, антиоксиданти, важни за укрепването на имунната система и защита на организма срещу действието на свободните радикали. Само изсушеният цвят на това растение съдържа над 120 съединения, повечето с антиоксидантно и успокояващо действие.\nСъщо така, поради успокояващите, антибактериални, антисептични и лечебни свойства на това растение, екстрактът от лайка е често срещана съставка в козметичните кремове и тинктури и за лечение на рани. Консумирана под формата на отвара или чай, лайка успокоява претовареното гърло, успокоява кашлицата и осигурява спокоен сън.\nЛен против бръчки


Туризъм: Австрия – невероятната магията на Алпите – front.bg\nАко имате изтънчен вкус и желаете да прекарате ваканцията си на привлекателно място с красива архитектура и аристократичен дух, ако искате да намерите изтънчена храна и благоприятен климат, трябва непременно да помислите за Австрия.\nТуристическият портал с оферти почивки и екскурзии Travo.bg ви предлага изключително разнообразие от възможности за почивка в страната, а изборът на място зависи изцяло от вашия вкус и лични предпочитания. Страната е с изключително добра локация, което я прави лесна за достигане и удобна за туристи от всички краища на Европа, в това число и от България.\nГрадовете в Австрия\nАвстрия е добре позната с красивите си градове. Те притежават чар и аристократично усещани, каквито е все по-трудно да се намерят в наши дни. Ако посетите страната е добре да не пропускате следните градове:\nОбявявана нееднократно за най-добър град за живеене в света, Виена е една мозайка от зелени пространства, исторически райони и модерна архитектура. Всичко това се допълва от река Дунав, която бавно преминава със сините си води през сърцето на града.\nЗалцбург е разположен в алпийския регион на страната и се намира непосредствено до границата с Германия. Гордее се с архитектурата си от 19-ти век, както и с историческото сърце, където има дори и още по-стари сгради. Градът много удобен за пешеходен туризъм и не е натоварен.\nХалщат трудно може да бъде наречен голям град, тъй като е по-скоро с размерите на селце. Въпреки това, с невероятното си местоположение на бреговете на едноименното езеро Халщат в Алпите и с изключителната си архитектура, градът е просто грандиозен и непременно трябва да бъде посетен.\nИнсбрук е един шедьовър от исторически сгради и живописно местоположение. Градът несъмнено предлага една от топ локациите в страната, а най-прекрасното в него е атмосферата му, която прелива в различни положителни усещания.\nВдъхновяващите австрийски Алпи\nАлпите несъмнено са място, което привлича любителите на зимните спортове, но те са всъщност много повече от това. Тук говорим за един културно значим регион в сърцето на Европа, който се е превърнал в един от фундаментите на континента и в представата за него.\nЧистата околна среда, динамиката на сезоните и свежестта, с която започва всеки един от тях са нещо, което не се вижда на всеки ъгъл. Австрийските Алпи са мястото, на което ще намерите назъбени и трудно достъпни планински върхове, зелени планински ливади и гледки, които напомнят за рекламите от телевизията.\nМакар че Виена предопределя динамиката и живота в страната, всъщност начинът на мислене, културата и особеностите на жителите на Австрия са всъщност изключително силно повлияни от Алпите.\nЯхт Чартър България: Писмо в бутилка намерено до ропотамо


Дигитализация и интелигентно управление на табла и трафопостове - ADD Bulgaria\nАДД-България представя новото си решение за дигитализация на трафопостове и табла, с което оптимизира и улеснява поддръжката и управлението на тези съоръжения, като същевременно се постигат всички изисквания за енергийна ефективност. Тази интелигентна система намира приложение в електрически табла/трафопостове на индустриални и търговски обекти или в разпределителни табла. Съвкупността от сензори (за температура, влажност, присъствие, дим) в едно табло или цяла сграда могат да бъдат наблюдавани и управлявани в реално време.\nСистемата е изключително лесна за инсталиране и внедряване и се състои само от два компонента – контролер за дигитализация и мониторинг и централен софтуер за управление. Това я прави икономически целесъобразна за инвеститорите, защото не се налага подмяна на съществуващото оборудване и с една неголяма инвестиция се постигат значителни оптимизации на разходите.\nКонтролерът се монтира в съществуващото табло независимо от неговия тип и непрекъснато следи показанията на свързаните сензори като сравнява техните показания и ги сравнява с предварително зададени гранични. При наличие на отклонение, информацията се изпраща незабавно към центъра за управление, като се детайлна информация за типа и мястото на възникналия проблем се изпраща и на оторизираните екипи. Освен за мониторинг на всички сензори, монтирани в таблата, интелигентната система реализира единна платформа, чрез която се извършва и отчитане и нотификация за текущи стойности на електрически показатели за съществуващата инфраструктура. Според изискванията и типа на таблото, системата предоставя в реално време отчетените показатели (напрежение, ток, мощност, консумирана енергия) и предава информация в случай на отклонение от измерените стойности.\nPrevious PostУспешно изпълнение на проект\nNext PostЕкипът на АДД България посети изложението European Utility Week 2019 в Париж


Дата 18 май, 2021\nКомпании от различни сектори се включват екипно в “Предизвикай се с кауза”, за да спотят екипите си и да подкрепят успеха на учениците в България\nДо деня на “Предизвикай се с кауза” 30 май остават точно 12 дни. Регистрираните за събитието всеки ден растат и вече имаме над 500 индивидуално заявени предизвикателства. Заедно с тях обаче на 30-и май ще се включат и служителите на много компании, които решиха да използват събитието като възможност за свежа тиймбилдинг активност.\n“За много от компании инициативата има подходящ формат, с който да сплотят екипите си в ситуация на пандемия. Участието е благотворително, позволява на всеки да се забавлява и да надскочи себе си, а и не представлява опасност за здравето на служителите, защото всеки изпълнява предизвикателството от свободно избрано място” коментира Ния Янакиева, сътрудник “Развитие и фондонабиране” в “Заедно в час”.\nВ тази статия се постарахме да съберем едни от най-интересните фирмени предизвикателства с кауза. Ако и вие решите да се обедините с колеги и да се включите, непременно ни пишете и ще допълним публикацията.\nПредизвикайте се с кауза тук\nNexo и да извървиш стойността на биткойн\nС над 64 000 крачки за ден екипът на водещата институция в сферата на дигиталните финанси Nexo се включва в “Предизвикай се с кауза”. Цифрата не е избрана случайно, като тя е най-високата стойност на биткойн до момента. Компанията освен това е генерален спонсор на събитието и за всяка направена крачка от над 150-те служители Nexo ще дарява по 0,001 лв. на “Заедно в час”. В допълнение старт на шествието ще дадат двама души от екипа на компанията, които допълнително ще изминат 640 км на колело.\n“Гордея се, че подкрепяме “Заедно в час” с такъв хъс и в такъв мащаб. Екипът ни добре знае какво предизвикателство е да се постигне глобален успех от България. Искаме да променим нагласите, а образованието е ключов фактор, за да постигнем тази цел,” сподели Александър Починков, вицепрезидент „Инженеринг” в Nexo.\nGaritage park и колко стълби можеш да изкачиш\nGaritage park също са партньори на инициативата и поемат предизвикателството като предизвикват служителите в офисните сгради на своя комплекс с изкачване на стълби.\nПредизвикателството е за най-бързо изкачване пеша на всички стълби в сградата, в която се помещават, като се дели на три нива на сложност – 3 изкачвания и слизания (общо 1038 стъпала), 3 изкачвания (общо 519 стъпала), или 1 изкачване (173 стъпала).\nВ допълнение треньорите на CrossFit Vitosha към Sports Center Garitage организират общо предизвикателство за цялата общност на CrossFit Vitosha, което включва 1000 метра гребане и 100 прескока на 50 см кутия за най-бързо изпълнение.\nВ двете предизвикателства лично ще се включи и Атанас Гаров, управляващ партньор на Garitage Investment Management, който споделя:\n“Предизвикай се с кауза” докосва две изключително важни теми за доброто развитие на нашето общество – добро образование и активния начин на живот. Вярвам, че добрият бизнес се прави от добре изградени и развити личности. И спортът и образованието са ключови елементи за развитието на личности.”\nОще тичане, изкачване на върхове и каране на ролери\nРазнообразието от предизвикателства на компаниите обаче не спира до тук. Служителите на Булсатком организират групово каране на ролери в парка на 30 май, BRUM усилено вече повече от месец тренират за над 10 км бягане, а екипите на Max Fit и 365 Labs ще изкачват връх Мусала. Utopia Forest, които дават и една от наградите в томболата за регистрираните, организират изкачване на връх “Бакърлъка” с велосипеди, а техният управител Красимир Киров ще плува от остров Св. Анастасия до брега на Росенец, където се намира Utopia Forest. Четиримата служители в екипа на Българо-британската бизнес асоциация ще извървят за един ден 100 000 крачки в планината заедно. HRS също ще броят крачки на Витоша, като накрая ще се наградят с екипен пикник.\nЕкипът на Британско-българската бизнес асоциация\n“Предизвикай се с кауза” е отворено за хора от всички възрасти и с различна физическа подготовка. Всички желаещи да се включат трябва предварително да се регистрират на сайта на събитието със символично дарение за “Заедно в час” и да изберат своята спортна категория – ходене, бягане, плуване, колоездене, катерене или друга. След това остава само да преборят своето предизвикателство до 30 май или на самата дата.\nЦелта на инициативата е да обедини хиляди хора от страната и чужбина, които вярват, че образованието е ценност за цялото общество, като ги провокира да изпълнят лично спортно предизвикателство в рамките на един ден. Събитието се организира за първи път от фондация “Заедно в час” и е вдъхновено от примера на различни хора, които през годините подкрепят организацията през физически изпитания – участие в маратони, вело турове из Европа и др.\nПартньори на “Предизвикай се с кауза” са Nexo, Garitage Park, Garitage Sports Center, зала “Левски София”, детска градина “Веселото Гардже”, Vlado Volley, CrossFit Vitosha и BRUM Scooters и Logischool.\nЕтикет:NEXO, предизвикай се с кауза, предизвикай се с кауза 2021, тиймбилдинг, тиймбилдинг с кауза


Аб Упражнение Obsession\nСпри губите времето си на упражнения, които не получават резултати\nКогато става въпрос за тренировки, бързи фиксирани съвети за фитнес и преоценка на "задължителните упражнения", много упражнения се хванат в света на бизнеса и упражненията. Коремното упражнение е една от най-търсените теми в мрежата. Дори и на този сайт, най-добрите и най-лошите упражнения Ab е един от най-популярните статии. Защо всички тези шумотевици за корема, сърцевината, шестте пакета и безкрайните дъски и хрусками?\nОсвен чистата естетика на тонизираното торс, всъщност има нещо благоприятно зад движението, за да се изгради силно и тонирано ядро . Тялото на сърцето в края на краищата е основата за почти цялото физическо движение. Нашите ръце и крака се нуждаят от силна основа, от която да се движат със сила, гъвкавост и благодат, а слабите, небалансирани и неразвити коремни мускули и други основни стабилизаторни мускули правят всяко друго движение по-малко ефективно.\nИзвършвайки часове на хрускане и други упражнения за намаляване на телесните мазнини и изграждането на перфектния "шест опаковка", много експерти смятат за загуба на ценно време за упражнения. Да, аб упражненията са от съществено значение, но преминаването през борда с упражнения от ББ, като основни хирургии, е безсмислено, защото не осигурява най-добрата възвращаемост на инвестициите в упражнения.\nКолко упражнения за Ab са достатъчни?\nКолко упражняване на корема, от което се нуждаете, често зависи от спорта, който играете, или от дейностите, които извършвате ежедневно.\nТова също зависи от начина ви на живот, от това, което правите, когато не играете спорт, предишните си наранявания и дори биомеханиката и типичните модели на движение. Ако имате особена предразположеност към наранявания, лоша стойка или определени анатомични проблеми, които променят походката или обхвата на движение, може да се наложи да отделите малко повече време за изграждане на силно ядро.\nНо дори и най-екстремните спортисти, само се нуждаят от малко време, за да насочат коремните и сърдечните мускули към макс. Там, където много хора се объркат, е да не работят правилно всички коремни мускули.\nПреди да можете да проектирате най-добрите ab тренировка, тя помага да се разбере на коремните мускули - къде са и как работят . Вие също така ще искате да комбинирате упражнения, които са насочени към всички коремни мускули - не само ректусите на корема.\nЕдна тренировъчна процедура, която предлага идеална сума за работа е следната:\nИзберете поне 5 коремни упражнения, които комбинират:\nГръбнака на гръбнака , като:\nРотация , като:\nСтранична гъвкавост , като:\nПостоянни странични завои\nПроменете коремната тренировка на корема на всеки 2 до 3 седмици.\nОтвъд Ab Упражнения - Трябва да изгубите мазнините, за да видите Ab Definition\nНе можете да загубите телесните мазнини, покриващи корема си, като упражнявате абботи. Тази концепция, наречена "намаление на място", е един от големите фитнес митове.\nЗа да получите дефинирани и видими абсцеси, трябва да намалите телесните мазнини навсякъде. Най-добрият начин да направите това? Е, вече знаете. Ще се нуждаете от балансиран план, който включва здравословна диета и упражнения, които се фокусират върху укрепването на мускулите и сърдечно-съдовата система .\nНяма магически куршум, но има някои доказани начини да се получи силен, плосък Abs . Тя изисква последователност, добро хранене и ефективно упражнение с висока интензивност, заедно с подходяща почивка .\nБорба с натрупването на мазнини: стратегии, които могат да направят разлика\nТоп 10 въпроса за коремните упражнения\nКоремни упражнения - Съвети за силни, плоски Abs


Хандбалният Спартак загуби от Поморие | infoPleven - новини от Плевен\nНачало / Последни новини / Хандбалният Спартак загуби от Поморие\nСтанимир Димов 24.02.2020 08:31\nСпартак загуби от едноименния тим на град Поморие с 19:29 в залата на Медицински университет – Плевен. Двубоят е от 12-ия кръг на А републиканска хандбална група за жени. Заслужена победа за гостенките. През първото полувреме плевенчанки поддържаха интригата. В края му изоставаха с 4 гола – 6:10. Втората част бе по-резултатна. Хандбалистките на Поморие бяха по-добри и увеличиха разликата на 10 гола. При същото съотношение завърши и мача в крайморския град от 5-ия кръг на първенството. Тогава плевенския тим отстъпи с 20:30.\nХандбал - А група жени ХК Спартак Плевен - жени\t2020-02-24\nПредишна Ученици от НУ „Христо Ботев” сe класирахa за национален кръг на състезание по английски\nСледваща Автомобил блъснал баба на пешеходна пътека в Плевен


Най-светлите имена черпят днес! Какво означават буквите в тях? – Д-р МАРИО\nНай-светлите имена черпят днес! Какво означават буквите в тях?\nАктуални статии / 20/03/2017 20/03/2017 / Напишете коментар\nНа 20 март православната църква почита паметта на Св. мъченица Фотина. Св. Фотина е същата онази самарянка, която според Евангелието говорила с Христа при Иакововия извор. По онова време самаряните живеели на север от Иудея в палестинската ивица от Средиземно море до река Йордан.\nПри царуването на римския император Нерон срещу християните било повдигнато жестоко гонение. След мъченическата смърт на светите първовърховни апостоли Петър и Павел езичниците започнали да издирват тези, които били научени от тях на вярата в Христа. В това време, Фотиния, която живеела тогава в африканския град Картаген, заедно със сина си – Иосия, безстрашно проповядвала Христовото евангелие.\nВ същото време по-големият син на Фотиния, на име Виктор, мъжествено се биел във войната на римляните срещу варварите и след нейния край бил назначен от императора за началник на войската в град Аталия, с поръчението да подлага на мъчения намиращите се там християни. Всички изповедници решително отказали да се отрекат от Спасителя. Тогава Нерон ги подложил на нечовешки изтезания, но никой от мъчениците не се отрекъл от вярата си.\nВ безсилната си ярост Нерон заповядал да одерат кожата на св. Фотина и да хвърлят мъченицата в кладенец. Останалите наредил да бъдат обезглавени. Извадили Св. Фотина от кладенеца и я държали двадесет дни в тъмница. След това Нерон я извикал при себе си и я попитал ще се покори ли сега и ще принесе ли жертви на идолите? Св. Фотина заплюла императора в лицето и като му се изсмяла, отвърнала с отказ.\nНерон отново наредил да хвърлят мъченицата в кладенеца, където тя предала на Бога своя дух. Заедно с нея пострадали за Христа двамата й сина – Иосия и Виктор, когото Господ нарекъл Фотин, както и сестрите й.\nИмен ден празнуват: Светла, Светлозара, Светлозар Светла • Светла е славянско име, което означава светла.\nА – символ на началото, силата и желанието да започнеш нещо и да го осъществиш, желание за духовен и физически комфорт./Блиц


Дълги плажове, вкусна храна, евтини пакетни обиколки - и хиляди летовници сънливо лежат на пясъка близо до Черно море, без да знаят каква красота се крие наблизо. Велико\nТърново, старата столица на България се намира не толкова далеч от брега и е уникално място, за което си струва да се откъснете от шезлонга.\nВелико Търново не е град за слабите по дух и мускули на краката. Местната архитектура каскадира над скалите, надвиснали над река Янтра и "полуострова", врязващ се в центъра. Обиколих града няколко дни и не разбрах дали има поне един напълно плосък, хоризонтален квадратен метър в него. Май няма, а и местните се шегуват, че тук има три посоки: нагоре, надолу и по стъпалата.\nМногоцветните къщи са сякаш кацнали една над друга, и с любопитство разглеждат със заслепените си прозорци Художествената галерия и паметника на Асеневци.\nУлиците между сградите са стръмни, тесни, павирани със стари павета и не е ясно как местните жители се подвизават покрай тях през зимата, когато всичко е покрито с лед. Мисля, че при такъв вертикален живот жителите на града трябва да си купят витла и да летят един към друг за кафе, като пчели - от цвете на цвете.\nГалерия „Борис Денев“ е построена през 1934 г. и в нея се помещават картини, графики и скулптури на много известни български художници. Особено интересна е експозицията, посветена на самото Велико Търново - картини и снимки. В близост до галерията стои паметник на Асеневци – българските царе, свалили византийското владичество през XII век.\nГалерията, паметникът и околният парк се виждат най-добре от терасите на същите тези къщи на скалата. Тези интересни къщички се оказват хотели, кафенета, ресторанти - всичко за туристи, които искат да похапнат и да се полюбуват на живописния пейзаж. Разкошна (и в същото време безплатна) гледка към града, отворена от улиците на Крайбрежна и Йосиф Гурко.\nСтари квартали на Велико Търново\nБих продължил да се възхищавам на фантастичните гледки, но си струва да погледнем навътре. Архитектурата и забележителностите на Велико Търново в България са перфектно запазени, можете да се скитате из стария град с часове.\nУлиците са сенчести, тесни и е приятно, че въпреки плътността на сградите, жителите на Велико Търново въпреки това са издълбали място за дървета и друга зеленина. През пролетта Велико Търново е заровено в рози, ароматно и забавлява окото по всякакъв възможен начин.\nАрхитектурата и природата се съчетават много хармонично. Няма излишни сечи, почти няма грозна нова сграда, която да не се вписва в пейзажа. И дори модерните „петна“ изглеждат подходящи, добавяйки някаква трогателна пъстра личност към фасадите на стари сгради.\nДруги забележителности на Велико Търново\nОсвен къщите в стар стил, Велико Търново има и други интересни забележителности. Например катедралната църква „Рождество на Пресвета Богородица“, издигната през 1934 г. на мястото на църква, разрушена през 19 век от земетресение.\nЦърквата на Четиридесет мъченици, построена през 13 век, е превърната в джамия по време на османското владичество. Турците са унищожили почти всички стенописи и до днес са оцелели само няколко фрагмента. Много други сгради също бяха унищожени ...\nСледователно за Велико Търново беше особено важно, че първата конституция на България, Търновската конституция, беше приета през 1879 г., а след това, през 1908 г., беше обявена независимостта на страната от Османската империя. Прави впечатление, че българският княз обявява независимост в църквата на Четиридесет мъченици.\nАко все още не сте стъпили по великотърновските хълмове, не забравяйте да стигнете до крепостите Трапезица и Царевец.\nОсобено интересна е крепостта Царевец, разположена на едноименния хълм. Турист, попаднал във Велико Търново по време на държавни и градски празници, има шанса да хване вълшебно светлинно и музикално шоу, което се организира в крепостта Царевец.\nПрез останалите вечери Царевец и Трапезица са просто ефективно осветени, така че пътниците да имат стимул да направят крайбрежна разходка не само през деня.


Мелница за зърно Duett 100\nКод на продукта: D100\nЗърнените култури трябва да бъдат колкото се може по-чисти и сухи. Ние препоръчваме пълното изсушаване на зърното един ден по-рано, например върху парното. Ако мелите влажни зърна, настройте мелницата на "грубо".\nМелницата също така прави най-финото брашно от зърна без да ги затопля. Чрез поддържането на ниска температура по време на смилането се запазват ензимите, маслата и витамините. Компактността на мелниците за зърно ги прави много ценен уред за всеки, който се наслаждава на здравословна кухня. Всички мелници имат гаранционен срок от 12 години, но ще Ви служат много по-дълго.\nУреди с атрактивен дизайн за Вашата кухня!\nYolife - уред за подквасване


Публикувана на:13 септември 2021 г\nВ повечето случаи хората започват свой Мрежов маркетинг стимулирани от парите. Аз също започнах, за да изкарвам повече пари, което смятам, че е нормално. Все пак, когато човек е по-дълго време в нашата индустрия той забелязва и изпитва редица други ползи, за които не е предполагал в самото начало. Замислете се, вероятно има причина над 100 млн. човека по света в днешно време да развиват Мрежов бизнес. Имам предвид, че пари могат да бъдат изкарани по хиляди начини, но какво е това, което задържа тези хора именно тук, в нашата професия? В тази статия ще ви разкажа за някои от тези "скрити" ползи, въпреки, че разбирам, че ако не ги преживеете лично вероятно няма да ги разберете напълно. Тези ползи лесно могат да разграничат Мрежовия маркетинг от много други бизнеси и професии, правейки го не случайно - ПО-ДОБРИЯТ НАЧИН!\nЗапочвате Мрежов маркетинг, за да изкарвате повече пари. Може би искате допълнителен доход или сте от хората, на които им е писнало да живеят с ограничения и искате да измените живота си. Да, в повечето случаи хората започват провокирани най-вече от тези две неща. И все пак, в кариерата си съм виждал и хора, които имат завидни доходи от основната си работа или бизнес и въпреки това започват Мрежов маркетинг и го развиват със страст и сърце. Какво ги кара да направят това?\nМрежовият маркетинг е интересна професия. Тя ви прави по-добър човек, учи ви на най-различни умения, като ви предизвиква всеки ден и може да ви даде наслада, която няма никъде другаде. За какво говоря? Въпреки, че можем до утре да говорим за ползите на професията ни тук ще се спра на няколко, които смятам за едни от най-важните и мотивиращи човек да развива свой Мрежов маркетинг.\nПолза #1: Възможността да се развиваш личностно всеки ден\nТова, което повечето хора не разбират, когато започват Мрежов бизнес е, че нашата професия развива личността на човек, което включва неговите умения, с изключително динамични темпове. Според мен всеки осъзнат човек, който се стреми към успех и развитие трябва да бъде наясно, че това няма да стане без той самия да се промени, надгради и измени. Да, успехът е правопорпорционален на нашето умствено и личностно развитие. Готовността ни да действа, да поемаме отговорност и да водим екипа си.\nЗапочвайки бизнес в Мрежовия маркетинг, първото нещо, което се променя в живота на човек това е, че започва да присъства на най-различни обучения и срещи с успешни хора. Нормално е да се учите от някой как да постигнете успех, а в Мрежовия маркетинг Лидерите са заинтересувани да ви научат, за да можете да изкарате най-доброто от себе си.\nТова обучение, разбира се, понякога не е лесно, защото то включва най-вече практика. Срещи с кандидати, които често завършват с отказ и разочарования в началото докато натрупаме нужните умения. Това е напълно нормално! Няма как да очакваме да започнем и изведнъж да станем професионалисти. Именно тук, благодарение на една от най-големите ползи, личното обучение и развитие, много хора се отказват. Спира ги това, че им се струва трудно. Те всъщност са предизвикани да излезнат от зоната си на комфорт, но това не им харесва. Няма как да се променяме, ако не ни е трудно и не се постараем.\nПолза #2: Контрол над финансите и изграждане на наследство\nПо тази точка мога да говоря без прекъсване. Тя е една от любимите ми. В Мрежовия маркетинг не само можете да изкарвате пари, но и можете да контролирате колко да бъдат те. Това не може да се случи на работното място или дори в един малък собствен бизнес. Представете си какво бихте правили, ако можете сами да орпеделяте колко доход да получавате? Вероятно ще кажете, че това е невъзможно?\nВ тези над 12 години, в които професионално развивам своя Мрежов бизнес много пъти съм бил предизвикан от парите. Безброй ситуации са ме оставяли без пукнат лев и всеки път съм запретвал ръкави да постигна повече. Защото в Мрежовия маркетинг винаги можете повече! Колко шефове ще кажат на подчинения си - "Работи повече и ще ти платя колкото кажеш?". Това е едно от нещата, които обожавам в Мрежовия маркетинг! Тук можете да мечтаете за новото ниво, за по-високия доход и за новите перспективи в живота ви напълно свободно. А когато човек мечтае, това го зарежда с истинска енергия, с която по-лесно постига мечтаното и своите цели. Да, не винаги нещата се случват както желаем и в никакъв случай не е лесно, но именно това ни помага да се променим и да изградим себе си като успешен човек.\nОсвен безграничното увеличение на доходите в Мрежовия маркетинг вие изграждате и наследство. Това е нещо, което повечето хора не оценяват, мислейки най-вече за днес. Аз знам едно - най-богатите фамилии в света са станали такива, предавайки активите си от поколение на поколение. Именно това може да направите и тук! Изграждайки един успешен бизнес, който ви дава прекрасен стил на живот, вашите деца ще се радват на наследство, което не само ще получават, но и могат да продължат да развиват. Мисълта, че мога да променя бъдещето на моята фамилия винаги ме е мотивирала да остана в Мрежовия маркетинг и да не търся други начини.\nПолза #3: Изграждане на огромен екип от хора с подобно мислене\nЕдна от най-добре "скритите" ползи на Мрежовия маркетинг - изграждането на екип от прекрасни хора с подобно на вашето мислене! От това по-голямо удовлетворение няма!\nВ Мрежовия маркетинг от самото начало започвате да избирате хора за екипа си и това е чудесно! Можете да се обградите с хора, с които ви е приятно да работите. В дългосрочен план ще се появят още повече подобни хора в долбочината на мрежата ви, с които ще споделите пътя си за цял живот.\nВ началото трудно можем да усетим тази ползва, защото започвайки един екип е необходимо време, за да изпъкнат качествените хора, но това неминуемо става. С времето вие откривате тези, на които може да се доверите. Хора, които винаги ви подкрепят, вдъхновени са от вас и са готови да ви следват във всичко. Хора, които можете да наречете смело - ПРИЯТЕЛИ! Това за мен са голяма част от хората в екипа ми и Лидерския ни състав.\nНай-хубавото е, че с тези хора имате общ начин на мислене. Те имат същите цели като вас и споделят същите ценности. Именно това събира хората заедно!\nВ нашия екип постоянно правим тиймбилдинги и събития, виждаме се често, говорим и споделяме невероятни преживявания, като този на видеото по-горе. Ето това наричам наистина "скрита полза", която изпитват малка част от хората. Само тези, които не се откажат и продължат изграждането на кариерата си в Мрежовия маркетинг.\nВ някоя от следващите статии ще продължим с откриването на "скритите" ползи на Мрежовия маркетинг, но смятам, че дори само тези три ползи, които изброих са достатъчни, човек да види колко неща може да му даде нашата професия. Да, почти всички започваме заради пари, но когато усетиш тези ползи ти повече не искаш никога да спреш да развиваш Мрежов маркетинг. Аз съм фен на Мрежовия маркетинг до живот!


“Пестеливата четворка” иска възстановяване със заеми, а не с грантове – EURACTIV BULGARIA\nЗа разлика от плана на Меркел и Макрон, средствата от фонда ще трябва да бъдат върнати. Съгласно принципа “заеми за заеми” парите от капиталовите пазари трябва да бъдат преразпределени като заеми, които ще са евтини, но не и безплатни. [EPA-EFE/IAN LANGSDON]\n“Пестеливата четворка” (Австрия, Дания, Нидерландия и Швеция) представи своя проект за фонд за възстановяване на ЕС в неофициален документ, изпратен до страните членки на ЕС в събота (23 май). Най-важната точка в него: средствата трябва да бъдат възстановени.\nТова е отговор на френско-германска инициатива, представена от германския канцлер Ангела Меркел и френския президент Еманюел Макрон миналия понеделник (18 май) в размер на 500 милиарда евро. Според тяхното предложение средствата ще бъдат събрани от капиталовите пазари.\nЕвропейската комисия би поела този дълг под формата на съвместни облигации с дълъг падежен срок, като отговорността ще се поеме от страните членки, а средствата от възстановителния фонд ще са под формата на грантове.\nOт името на “пестеливата четворка” aвстрийският канцлер Себастиан Курц отхвърли това предложение в Туитър само часове след представянето му. На следващия ден (19 май) той обяви съвместно контра-предложение.\nБез взаимен дълг\nНовото предложение е много подобно на плана на Меркел и Макрон: “Пестеливата четворка” също призовава за създаването на общ фонд, средствата от който ще са насочени в икономическите сегменти, които са най-силно засегнати от кризата.\nИнвестициите ще бъдат насочени към научни изследвания, иновации и здравеопазване, както и за екологичната трансформация и дигиталната програма.\nВъпреки това, за разлика от плана на Меркел и Макрон, средствата от фонда ще трябва да бъдат върнати. Съгласно принципа “заеми за заеми”, парите от капиталовите пазари трябва да бъдат преразпределени като заеми, които ще са евтини, но не и безплатни. “Пестеливата четворка” не желае взаимен дълг.\nДруга разлика с френско-германската инициатива са по-кратките срокове. Меркел говори за три години, през които средствата трябва да бъдат изплащани, докато четирите държави искат да прекратят схемата след две години.\nИталия, която беше силно засегната от пандемията и се бори с публичните финанси от години, вече остро разкритикува алтернативния проект. Министърът по европейските въпроси Енцо Амендола го определи като “дефанзивен и неподходящ”.\nТопката вече е в полето на Европейската комисия. От последната среща на върха на ЕС в края на април ЕК работи по концепцията за фонд за възстановяване, която ще представи в сряда (27 май) заедно с новото си предложение за дългосрочния бюджет на ЕС.\nВ някои аспекти планът на Меркел и Макрон е съвместим с много от собствените идеи на Комисията, заяви в изявление председателят ѝ Урсула фон дер Лайен. Тя обаче подчерта, че предложението на ЕК “ще вземе предвид мнението на всички държави членки и Европейския парламент”.


Цената на петрола се изстреля над 110 долара за барел - Money.bg\nЦената на петрола се изстреля над 110 долара за барел\nВ сряда сутринта петролът Brent поскъпна над 110 долара за барел за първи път от 2014 година. Цените се покачват преди срещата на ОПЕК+, свикана от Международната агенция по енергетика поради заплахи, причинени от военната агресия на Русия срещу Украйна.\nЦената на майските фючърси за сорта Brent на лондонската борса ICE рано сутринта надскочи $111за барел. Към 9:18 часа българско котировките се вдигнаха с $6,47 до $111,46 за барел. Във вторник вечерта, 1 март, цената на майските фючърси за Brent се повиши с 9,5% до 107,39 долара за барел.\nРъстът на цените беше предизвикан от съобщенията, че участниците на пазара се страхуват от сделки с руски петрол. "Петролни търговци, морски превозвачи, застрахователни компании и банки за търговско финансиране отказват да се занимават с руски петрол, страхувайки се от вторични санкции.\nВ същото време американският еталон WTI се търгува по $109,70 - с $6,29 по скъпо от края на вчерашната търговия.\nСрещата на ОПЕК+ е насрочена за сряда, 2 март. То ще се проведе по инициатива на Международната агенция по енергетика (IEA). МАЕ отбеляза, че руската военна инвазия в Украйна създава заплаха за световната енергийна сигурност.\nЕкспертите на Fitch прогнозираха , че в случай на по-нататъшно влошаване на ситуацията в Украйна цената на петрола може "значително да надхвърли $100 за барел" и светът ще бъде изправен пред енергийна криза. Анализаторите от JPMorgan Chase & Co предупредиха , че петролът при 150 долара за барел почти ще спре глобалния икономически растеж и ще тласне инфлацията над 7%. Това е повече от три пъти по-висок процент, към който се насочват повечето централни банки.\nЦената на петрола отново надхвърли $110 долара за барел\nЦената на петрола падна под 110 долара за барел\nИкономически новини / Макро / Икономика / Цената на петрола се изстреля над 110 долара за барел


Студентски празник в хотел Тетевен, Тетевен! 2 нощувки със закуски и празнична вечеря на човек, цени и описание — VsichkiOferti.bg\nСтудентски празник в хотел Тетевен, Тетевен! 2 нощувки със закуски и празнична вечеря на човек, цени и описание - Всички Оферти\nСтудентски празник в хотел Тетевен, Тетевен! 2 нощувки със закуски и празнична вечеря на човек\nот 07.12. до 10.12.15г.\n2 нощувки + 2 закуски + Празнична вечеря в двойна стая на човек\nВаучерът е валиден от 07.12.2015 до 10.12.2015.


ВЕСЕЛАТА ВДОВИЦА | Държавна Опера Бургас\nВЕСЕЛАТА ВДОВИЦА Оперета в три действия от Франц Лехар\nПо едноименното произведение на Виктор Леон, базирано на комедията „Аташето на посолството“ (1861) от Анри Мейак\nХудожник - ЕВГЕНИЯ РАЕВА\nХореография и пластика - НЕДКО ГЕОРГИЕВ\nВалансиен, съпруга на барон Зетта\nАнна Главари, заможна вдовица\n„Веселата вдовица“ е една от най-прочутите оперети на класика в оперетния жанр – Франц Лехар. Подобно на Йохан Щраус – син, Лехар третира оперетата не като поредица от вокални номера в съпровод на оркестър, а като сложна музикално-театрална форма. В статията си „От работната маса и ателието до „Веселата вдовица“ Лехар споделя: „Не мога да се съглася, че целта на оперетата е всичко красиво и възвишено да се сведе до смешното и шегобийното. Няма никога да стана писач на музикални фарсове. Моята цел е да облагородя операта. Зрителят трябва да преживее нещо, а не само да гледа и слуша безсмислици“. Тези схващания звучат като творчески манифест, за чието осъществяване това произведение е допринесло много.\nСлед виенската премиера и постановките в Берлин и Хамбург, „Веселата вдовица“ продължава своето триумфално шествие през Милано, Лондон и Париж по целия свят, за да стигне през 1925 година и до филмовата версия на Ерик фон Щрохайм в продукцията на „Метро Голдуин Майер“ със суперзвездите Джон Джилбърт и Мей Мърей. По нейния сюжет има създадени още три филма – през 1934, 1952 и 1962 година.\nИ до днес в своето представяне „Веселата вдовица“ бележи навсякъде рекорден брой спектакли. Интересен и малко познат факт е, че това е била любимата оперета на Хитлер.\nСъбитията във „Веселата вдовица“ се развиват в началото на ХХ век. Мястото на действието е посолството на измислената държава Понтеведро в Париж. Интригата – борба между претендентите за ръката на Анна Главари и нейното наследство, което представлява по-голямата част от златния резерв на държавата. Героите – обаятелните Анна и Данило, барон Зетта – глупаво и високомерно светско същество, известно със своето лицемерие и сребролюбие.\nВъв „Веселата вдовица“ либретисти и композитор задават няколко въпроса, на които блестящо отговарят техните герои. И Анна Главари, и граф Данило са горди, ярки характери, готови да стигнат само на крачка от разрива, но да не позволят на материалния интерес да огорчи любовта им. Граф Данило – един от най-силните образи в оперетната класика – не желае да бъде смятан от любимата жена за поредния зестрогонец. Предпочита да се откаже от любовта си, но не и от честността и гордостта си. Чисто женската ловкост подсказва на Анна как да постъпи, за да го предизвика да признае любовта си – като обяви публично, че омъжи ли се, остава без пари. Едва тогава граф Данило поисква ръката й. Веселата вдовица най-сетне е намерила мъж, който я желае, обича самата нея, а не нейните милиони.\nКак ще се реши двубоя между любовта и користта?...\nКакто е казал Лопе де Вега, „Нищо не засилва любовта така, както непреодолимите препятствия“…\nПосолството на Великото херцогство Понтеведро в Париж. Бал в чест на рождения ден на херцога. Въпреки това посланикът, барон Зетта, е потиснат и угрижен: банкрут грози херцогството. Ако Анна Главари, вдовица на богат понтеведрийски банкер, се омъжи за чужденец, то нейните 20 милиона, съществена част от националната хазна, ще бъдат безвъзвратно изгубени за държвавата.\nПосланика барон Зетта спряга за жених на заможната госпожа Главари първия секретар на посолството, граф Данило, известен покорител на дамски сърца, по когото жените въздишат. Всъщност баронът е организирал този бал именно с цел да ги запознае. Анна вече е дошла и е заобиколена от гъста тълпа претенденти за нейната ръка и сърце, докато Данило се е дянал неизвестно къде. Най-после го откриват в прочутия парижки ресторант „Максим“ и го отвеждат в посолството, където той преспокойно заспива на един удобен диван.\nВ това време хубавичката Валансиен, съпруга на Зетта, усилено флиртува с влюбения в нея граф Камий дьо Росийон, френско аташе. Валансиен му заявява че, както всяка порядъчна дама би постъпила, му забранява да й говори за своята любов. Тогава Камий написва любовното си признание на нейното ветрило; уви! – разсеяната Валансиен забравя някъде въпросното ветрило.\nПоявата на Анна разбужда задрямалия граф Данило; преди време те са били влюбени един в друг, ала семейството на графа му забранило да се ожени за бедната и без благороден произход девойка. В края на краищата Данило бил изпратен в Париж, а оскърбената Анна се омъжила за стареца Главари. Това на свой ред обидило Данило и сега, когато Анна е богата и с високо обществено положение, когато около нея се навъртат купища поклонници, графът не желае за нищо на света да бъде един от тях. Той решава изобщо да избягва да общува с вдовицата Главари.\nПразник в дома на Анна Главари. Гостите танцуват национални танци, а самата Анна пее прочутата „Песен за Вила“ (горска дриада). Барон Зетта е намерил ветрилото с любовното излияние и сега тъне в догадки чие ли е то. Данило взема от ръцете му компрометиращия предмет и веднага разпознава почерка на Камий, ала запазва това в тайна. За малко ветрилото е отново забравено – до момента, в който не попада в ръцете на Анна, която го възприема като неумел начин от страна на Данило да й се обясни в любов.\nЛекомислената Валансиен се уединява с Камий в летния павилион. За нещастие нейният мъж – посланика, извиква на събрание сътрудниците на посолството именно в този павилион. Вратата е заостена, но, поглеждайки през ключалката, баронът разпознава собствената си съпруга и Камий дьо Росийон. Докато Зетта е зает с това да вдига огромен скандал, Валансиен се измъква през задния вход, а нейното място в павилиона заема Анна, която иска да спаси честта на своята приятелка. Те двамата с Камий излизат и обявяват годежа си.\nОтново градина в имението на Анна. Вдовицата успокоява Данило и му разказва истината за случката в павилиона. За да не попречи на гордостта на Данило да й направи признание, Анна съобщава на всеослушание една от клаузите в завещанието на покойния си съпруг: в случай, че се омъжи повторно, тя губи цялото си състояние. Данило незабавно й се обяснява в любов, след което Анна добавя, че по силата на същото това завещание въпросното състояние преминава във владение на нейния нов съпруг.


Олександър Севидов: Верея ще изглежда по коренно различен начин в плейофната фаза - ФК Верея Стара Загора\nОлександър Севидов: Верея ще изглежда по коренно различен начин в плейофната фаза\nВ началото искам да поздравя всички дами за днешния празник – 8-и март. Това бе единственото позитивно в днешния ден. Колкото до играта искам да кажа една поговорка – Не стреляйте по пианиста, той толкова си може. Съперникът победи заслужено, а ние загубихме. Надявам се, че ще видите съвсем друго лице на отбора”, заяви старши треньорът на Верея Олександър Севидов след поражението с 0:3 от Ботев Враца в мач от 25-ия кръг на Първа лига.


Борш с киселец и цвекло | vegunion.org\nБорш с киселец и цвекло – голямо ястие за вечеря, то напълно ще задоволи глада и ще ви изненада с вкуса си. Sorrel дава на ястието необходимата кисело мляко, не е необходимо да добавяте оцет. Това е вкусно!\n3 Как да готвя “Борш с киселец и цвекло”\nОпитвали ли сте някога борса с киселец и цвекло? Време е да опитате това прекрасно ястие! Много интересен вкус се оказва, повярвай ми. Sorrel ще добави борш към киселото мляко, без което не се приготвя борш и дори ще замени зелето. И не е трудно да готвя такъв борш. Тази проста рецепта обяснява подробно как да приготвите борса с киселец и цвекло. Надявам се да се насладите на новия вкус на борш. Бон апетит!\nзеленчуци / птица / цвекло / киселец / зеленина\nПилешки крачета – 1 брой\nСорел – 150 грама\nПресни зелени – 20 грама (копър, магданоз, зелен лук)\nЯйце варено – 3-4 броя\nРастително масло – 1-2 Чл. лъжици\nСол – 2/3 Чл. лъжици (на вкус)\nПипер черен млян – 1-2 Pinch\nКак да готвя “Борш с киселец и цвекло”\nБульонът за борш може да бъде заварен. Аз готвя пиле. За това изсипете целият крак с вода (2-2,5 литра) и гответе за 30 минути.\nНие почистваме и фино нарязаме лука. Запържете я в растително масло.\nЩе почистим морковите и цвеклото, ще ги изстискаме върху голям ренде и ще добавим към лука в тиган. Пазеруем на малък огън за 15 минути. Можете да добавите малко вода.\nЩе разцепим картофите, нарязани на малки кубчета и ще ги изпратим на готовия бульон. Ще вземем пилешкия крак и когато е малко хладно, ще отделим месото от костите.\nСлед 10 минути след пълненето на картофите изпращаме цвекло на тиган с моркови и лук. Добавете пиле, сол и черен пипер. Готваме за около 15 минути.\nНие внимателно изплакваме киселата вода под течаща вода, фино нарязваме я.\nДобавете киселеца в борш, а след 5 минути и останалите зелени. Пригответе го за още 5 минути, след което го изключете и го оставете да го приготви за около 20 минути. Добавете варено яйце на плочата за всеки ядец.\nВсе още не сте се появили меню за обяд? Опитайте тази готина опция, как\nБорш с цвекло е най-популярното и вкусно първо ястие! Класика на жанра, така да\nВсяка домакиня подготвя борш според собствената си фирмена рецепта. Мнозина не влагат умишлено зеле\nХаресва ли ви borsch? Вярвам, че да, веднъж посети тази страница! С удоволствие ще


Добре дошла, Дея! Moмиченцето се ражда след 5 спонтанни аборта - Полезно - 9 Месеца\nЗдравейте, пиша ви с треперещи ръце и сълзи от щастие – днес се роди нашата безценна дъщеря – Дея. „Не е единственото бебе на света“, може би ще си помислят вашите читателки, но за мен това дете е огромно благословение. Посрещнахме я с огромен трепет и емоции, защото преди тази бременност преживях пет спонтанни аборта. Дълго време се лутах от лекар на лекар – загубих се между фразите – „случва се“, „млада сте“ и „следващият път всичко ще бъде наред“.\nНямах никаква представа колко много жени минават през същото, защото явно по тази тема не се говори публично. Аз също нямаше с кого да си споделям, четях тайно разни форуми и групи във Фейсбук. Благодарна съм на дамите, които ми отговориха на лично съобщение и ми съдействаха с информация за специалисти, изследвания и промяна на начина на живот. Четях и се чувствах като „индианец“ – нищо не разбирах. Емпатия от лекари успях да усетя на доста по-късен етап. Имах чувството, че съм подвижна касичка и всички изследвания и прегледи се правят, за да кажат, че има нещо пуснато, обаче без да се вземе предвид индивидуалния случай. Все пак дадохме около 5000-6000 лв. за изследвания и прегледи, не се виждаше проблем. Нямах тромбофилия, NK клетките си бяха в норми, не съм имала проблеми с щитовидната жлеза, матката ми си беше чудесна. В крайна сметка попаднах при един репродуктивен специалист, който изрази мнение, че качеството на яйцеклетките не е било добро. Тук уточнявам, че при резултатите на моя мъж не беше изолиран проблем.\nПовярвах на този лекар и прочетох купища литература по темата, промених си навиците, започнах да спортувам и забравих за съществуването на онова нещо, наречено „бяла захар“. След повторна консултация с него, започнах да приемам и добавки с антиоскиданти и витамини.\nОказах се бременна за шести път, след цели 9 месеца подготовка! И ето, днес се появи нашата мечта, плод на вяра, постоянство и любов! Пожелавам го и на другите дами, които ви пишат и успех на целия ви екип!\nTeкст: А. Славова, София\nНе се съмняваме, че през годините се превърнахме във верен съмишленик на хиляди български семейства, усещането е прекрасно, но отговорността - огромна. Всекидневно работим в екип с едни от най-добрите лекари в България, за да сме полезни без компромис. Не си поставяме граници, а само нови цели, всички те са обединени от една мисъл - да ви подкрепяме безрезервно - от планирането на дете, до появата и отглеждането му. Съвсем скоро „9 месеца“ създаде две тематични Фейсбук групи с цел да предоставя на членовете им проверена информация, ексклузивни срещи със специалисти, специални подаръци от партньори и разбира се, да им осигури уютно пространство за комуникация и взаимопомощ. Очакваме ви и там!


Българската художничка, която лети над покривите на Прага - Вдъхновените | Vesti.bg\nПетя Константинова за рисуването, което спасява живота й\n3 ноември 2019, 15:25, oбновена на 5 ноември 2019, 13:58\nИзточник: Деница Проданова\n“Един ден си на работа и планираш как вечерта ще отидеш на концерт с приятели, а на другия ден те откарват в линейка към Пирогов и ти казват, че имаш голям късмет…”\nНо, както се казва, животът е това, което се случва, докато имаш други планове. И Петя Константинова ще го разбере по трудния начин.\nТя е изгубила много кръв, била със спукана язва близо седмица. Но предпочита да търпи, за да си свърши работата и да влезе в крайните срокове. „Глупаво и инатливо пренебрегвах сигналите на тялото си. Мисля, че цялата ситуация бе следствие от системно натрупан стрес и умора“, разказва тя.\nДнес Петя е не само художник, но и артист. Към момента живее и твори в Прага, а картините й са любими на хората не само в България, но и в Европа.\nВИЖТЕ НЕВЕРОЯТНИТЕ КАРТИНИ НА БЪЛГАРКАТА, КОЯТО ЛЕТИ НАД ПОКРИВИТЕ НА ПРАГА\nКартините на българската художничка, която лети в небето над Прага\nСигурността, която убива\nПетя Константинова се занимава близо 10 години с връзки с обществеността и реклама. Ежедневното напрежение и стреса от работата й обаче започват да се отразяват пагубно на здравето й: „… моята емоционалност е твърде висока, а стрес-пределът ми – твърде нисък за сферата, в която работех. А човек не може да надскочи себе си, когато става дума за темперамент и емоции...“\nРисунка на Петя Източник: Деница Проданова\nПетя решава да преосмисли живота си след престой в болница и няколко месеца извън работата. След като се връща обаче, всичко започва да се връща в стария и познат коловоз: стрес, работа, крайни срокове. Усеща, че не може да си позволи повече да рискува живота си и напуска сигурната си работа.\n„Когато си на 30, имаш добра заплата и работа по специалността, се смята, че се справяш добре с живота си, не е лесно да се решиш да скочиш в неизвестното. Още повече, когато неизвестното заплашва да отнеме финансовата сигурност, която работата ти дава“.\nДа скочиш в неизвестното, за да полетиш\n„Една сутрин се събудих без работа и и без идея как да продължа. Дали това не е нова доза стрес? Определено! Но реших този път да си дам време и да не прибързвам с решенията. Съпругът ми имаше стабилна работа и можех да си позволя тази почивка.“\nПетя по време на работа Източник: Личен архив, Петя Константинова\nРисуването винаги е било част от живота на Петя.\nЗа нея то е терапия и бягство, начин да нахвърля емоциите си върху лист хартия, след дългия и стресиращ ден в офиса.\nСлед повратната точка в живота й, тя вече може да се отдаде изцяло на нещото, което я е съпътствало. „И така – останах у дома и започнах да отделям цялото си време, за да рисувам.“\nТака, тя скача в неизвестното, въоръжена с четка, бои и фантазии, които оживяват върху белия лист.\nОтначало подарява картините си на приятели.\nСлед това обаче картините стават все повече и повече. Така се стига до първата изложба във Варна, която според Петя е била неформална и искрено се е забавлявала. За да се стигне до последната в Пловдив, на която хората не спират да прииждат.\n„При последната изложба в Пловдив притеснението си стоеше в залата и потриваше доволно ръце, когато започнаха да идват посетителите. И колкото повече посетители влизаха, толкова по-категорично ставаше притеснението. Няма отърване от него. Като сянка е… и онзи бодлив страх, да не вземеш да се вземаш твърде на сериозно, той е там – винаги закачен за притеснението“, споделя Петя.\nНо в картините й се вижда вдъхновението, което идва, след като човек е преминал през голямо изпитание и живее живота, който е негов.\n„В момента, когато нещата "изплеснат", сме твърде стъписани, за да разсъждаваме трезво. Чудим се откъде ни е дошло, питаме се „ защо точно на мен”. Но след време обяснението изплува само. Всичко се случва защото си има причина и се случва тогава, когато трябва“, казва тя мъдро..\nВдъхновението за нея е порив, сърбеж в ръцете, лекота.\nОт тях вече са се родили предстоящата изложба на Петя, да се надяваме и книга, казва тя.\nА докато това се случи, ние ще гледаме картините, в които Петя никога не стъпва по земята, а лети високо в небето, над покривите на Прага.\nВдъхновените Петя Константинова #най-споделяни\nБългарин спечели престижна награда за визуални ефекти


Трифон Зарезан в Мелник - заедно edge soft и Farmhopping\nот Ани Манева\nОт стари времена, най-малкият град в България почита виното и пази традициите свързани с него. Мелник възниква като кале за охрана на южната българска граница с Византия. По-късно Алексий Слав обявява града за столица на своите владения и го обгражда с крепостни стени.\nДомакините от Вила Мелник\nДнес почти всяко мелнишко семейство се препитава с лозарство. За поредна година, една от най-модерните винарни за производство на висококачествени вина от местни и международни сортове Вила Мелник, беше домакин на празненствата по случай Трифон Зарезан. Като партньор на винарната, екипът на Farmhopping имаше удоволствието да се присъедини към веселбите. Организаторите представиха традициите на Трифон Зарезан в техния край, като не пропуснаха да спазят най-важната от тях – подобаваща почерпка за всички гости, за да бъде плодородна годината.\nПовсеместно Св. Трифон се почита като покровител на лозарството и винарството. В деня на неговия празник се извършва ритуално зарязване на лозите.\nС обредни хлябове и бъклица вино, стопанките изпращат мъжете на лозето. Щом пристигне там, всеки стопанин се обръща към слънцето, прекръства се и отрязва първите три пръчки от лозата. Мястото се полива с червено вино и светена вода и зарязването продължава.\nСлед приключване на работата, лозарите си устройват шумни веселби и гуляи. Избират си цар, когото кръщават Трифон и поставят на главата му корона от първите зарязани пръчки. Мъжете качват своя цар на каруца, която самите те теглят и така обикалят ритуално лозята. Царят благославя да се роди повече грозде и да има много вино. След като пийнат и хапнат порядъчно, лозарите се завръщат в селото, носейки на рамене своя цар. С него те обхождат къщите, като навсякъде ги черпят с ракия, вино и баница. Вечерта коронованият Трифон кани всички мъже в дома си, като им устройва богата трапеза. Традицията задължава царят и свитата му да са солидно почерпени. В противен случай вярват, че реколтата ще бъде слаба.\nИ празненствата в Мелник имаха своя цар Трифон. Самият той разказа, каква е технология по зарязването и помогна на всеки желаещ да отреже клонка.\nС управителя Григор Солунов за дейността и процесите на производство във Вила Мелник\nИзбата функционира от 4 години. Площта на лозето е 320 дка, за които се грижат 9 лозари. Работата по зарязването започва още наесен, след като окапят листата, и трябва да приключи до април или преди да прокарат новите листа.\nОтглеждат се 15 сорта грозде за производството на 40 вина. Между тях има и 5 български, като червените са Широка мелнишка лоза, Ранна мелнишка лоза (Мелник 55) и Мавруд, който се развива много добре в района.\nОт белите сортове грозде се произвеждат Тамянка и Керацуда.\nВ 4 дка се отглеждат 20 сорта специални лозя за производството на десертни вина, предлагани на посетители.\nСамата изба е разположена на три етажа. На най-горния етаж се приема гроздето, след което по гравитачен път то слиза на средния етаж и престоява 20-23 дни, за да ферментира.\nНа първия етаж виното отлежава, бутилира се и се складира. В един от тунелите, наричан Тронна зала, се намират метални кафези за 550 бутилки. Виното в тях се оставя да старее под земята. В останалите тунели са подредени 280 бъчви тиб Барик, като всяка е с обем 225 л. Най-скъпите вина от марката Аплаус, отлежават 18 месеца в специална бъчва. След това бъчвата се използва за отлежаване на средния клас и още веднъж за базовия клас. В базовия клас се произвеждат сортове не отлежавали в бъчви, предназначени за ценители на плодните вина без аромат на дъб.\nВила Мелник е отворена за посетители и клиенти от понеделник до неделя. Посетете сайта на Farmhopping, откъдето може да поръчате първокласните вина на българския производител.\nПо-късно екипът на Edge soft и Farmhopping се отправи към близкото селце разположено в полите на Пирин, където чистият въздух спомогна да уловим по-добре аромата и магията на мелнишкото вино. И тъй като стриктно се придържахме към всички повели на празника, вярваме че сме измолили благополучие от светеца и той ще ни закриля през цялата година.\nЧестит Трифон Зарезан, обичайте се и наздраве!\nАни е маркетинг експерт в edge soft.


Royal Body Care Selenium Селен (100 капсули) от Monami.BG -6853\nСеленът / Selenium/е микроелемент, който влиза в състава на редица хормони и ензими. Приемането на селен в заедно с други микроелементи е необходимо за поддържане нормалното му функциониране на организма.\nДобавките, съдържащи селен, имат профилактичен ефект при много заболявания, повишават имунитета, усилват процесите на саморегулация на организма и способстват за прочистването на организма от шлаките и различните токсични вещества.\nПри недостиг на селен при бременните жени на фона на засилена обмяна на веществата нараства рискът от детска смъртност и вероятността от раждане на дете с различни пороци в развитието. Дефицитът на селен обуславя и слабостта на родовата дейност.\nПрепоръчва се прием на селен и след раждане, защото неговото приемане в организма на детето се осигурява основно от майчиното мляко.\nПриемането на селен при болни от диабет способства за намаляване нивото на захарта в кръвта и позволява да се намалят дозите на инсулина и другите лекарства. Повишават се работоспособността, намалява сърбежа, двигателната активност, подобрява се съня, настроението и апетита.\nСеленът е ефективно средство за профилактика на пристъпите на бронхиална астма. При астма приемането на селен се препоръчва в продължение на 2 години.\nУпотребата на селен през първите няколко седмици и месеци след прекаран инфаркт способства за бързото образуване на сраснала тъкан и излизане от тежкото състояние. При болни от исхемична болест на сърцето, които приемат селен, се намалява рискът от инфаркт.\nСеленът поддържа работата на имунната система и се явява най-важен компонент на имунната защита, способства за образуването на антитела, предотвратяващи развитието на някои туморни заболявания.\nПротивовъзпалителните свойства на селена, в съчетание с витамин Е и други антиоксданти, позволяват приемането му при артрити от различен произход.\nДопълнителното приемане на Селен се препоръчва при:\n• хипотериоза, а също така хипертония;\n• камъни в бъбреците, пиелонефрит, болни бъбреци и черен дроб.\nПриемайте Селен / Selenium/ по 1 – 2 таблетки на ден по време на хранене.\nЕдна таблетка селен съдържа: селен (аминохелатна форма) 100 mkg,, целулоза, калциев фосфат, натрия кроскармелоза,\nВ MonAmi.bg може да намерите голямо разнообразие от продукти с марката Royal Body Care. Част от тях ще откриете в категорията Антиоксиданти. Royal Body Care Selenium Селен (100 капсули), както и всички продукти на Royal Body Care, които се предлагат в този онлайн магазин са с гарантиран произход и доказано качество. За да Ви гарантираме качеството, което търсите продуктите на Royal Body Care, в това число и Royal Body Care Selenium Селен (100 капсули) се закупуват само от оторизираните вносители.\nАко имате нужда от допълнителна консултация за Royal Body Care Selenium Селен (100 капсули), можете да се свържете с нас по телефон или скайп.\nМожете да поръчате Royal Body Care Selenium Селен (100 капсули) в онлайн магазин MonAmi.bg по скайп, телефон или директно, чрез формата за пазаруване в сайта.


10 млн. бактерии ни дебнат от кухненската гъба - Retro.bg\n10 млн. бактерии ни дебнат от кухненската гъба\nЗдраве 25 ноем. 2018, 23:05\nПротивно на широко разпространената заблуда, поредица от съвременни изследвания разкриват, че не тоалетната е най-мръсното място у дома. Титлата се пада на кухнята, особено на кухненската гъба за миене на съдове, в която средно се съдържат по 10 милиона бактерии. От тях тръгват редица заразни болести, сред които херпеси, лишеи, алергии и други. Кухнята е тази част от всеки дом, в която обикновено има най-много храна – приготвена и сурова, която служи за изхранване не само на нас, но и на много бактерии. Обикновено там се намира и кошчето за отпадъците. То, както и храната, привлича и мухи, и хлебарки, които внасят допълнителни попълнения към бактериалното население в кухнята.\nА кои свойства на гъбата я правят толкова опасна? Все пак това е пособието, с което отстраняваме замърсяванията и повишаваме хигиената. Именно тази роля на кухненската гъбка за съдове, съчетана с характерните ѝ свойства – голяма възможност за попиване на течности и задържане на влага и порест строеж, я превръща в почти съвършен инкубатор за бактерии. Препоръчва се поставянето ѝ в микровълновата фурна за 1 минута, кисненето ѝ във вряла вода или в сода и оцет и други методи. Макар и да имат временен ефект, след тях остават по-резистентните бактерии, които много бързо отново я колонизират. Най-добре е просто да сменяте гъбата за съдове поне веднъж седмично.\nЗдраве 22 май 2019\nЗдраве 21 май 2019\nЗдраве 20 май 2019\nЗдраве 17 май 2019\nХващаме диабет от химикал в хляба\nЗдраве 15 май 2019